**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL LAZDIJŲ R. STEBULIŲ MOKYKLOS REORGANIZAVIMO, PRIJUNGIANT JĄ PRIE LAZDIJŲ R. ŠVENTEŽERIO MOKYKLOS**

2020 m. birželio 14 d. Nr. 34-404

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 21 punktu ir 18 straipsnio 1 dalimi, Lietuvos Respublikos civilinio kodekso 2.96 straipsniu, 2.97 straipsnio 3 dalimi, 2.99 straipsnio 1 ir 2 dalimis, 2.101 straipsniu, Lietuvos Respublikos švietimo įstatymo 44 straipsnio 2, 5 ir 6 dalimis, 58 straipsnio 1 dalies 3 punktu, Lietuvos Respublikos biudžetinių įstaigų įstatymo 4 straipsnio 3 dalies 4 punktu ir 14 straipsniu, Mokyklų, vykdančių formaliojo švietimo programas, tinklo kūrimo taisyklių, patvirtintų Lietuvos Respublikos Vyriausybės 2011 m. birželio 29 d. nutarimu Nr. 768 „Dėl Mokyklų, vykdančių formaliojo švietimo programas, tinklo kūrimo taisyklių patvirtinimo“, 21 punktu, Nuostatų, įstatų ar statutų įforminimo reikalavimais, patvirtintais Lietuvos Respublikos švietimo ir mokslo ministro 2011 m. birželio 29 d. įsakymu Nr. V-1164 ,,Dėl Nuostatų, įstatų ar statutų įforminimo reikalavimų patvirtinimo“, Lazdijų rajono savivaldybės bendrojo ugdymo mokyklų tinklo pertvarkos 2016–2020 metų bendrojo plano 1 priedo „Lazdijų rajono savivaldybės bendrojo ugdymo mokyklų steigimo, reorganizavimo, likvidavimo, pertvarkymo ir struktūrinių pertvarkymų 2016–2020 metų planas“, patvirtinto Lazdijų rajono savivaldybės tarybos 2016 m. balandžio 29 d. sprendimu Nr. 5TS-485 „Dėl Lazdijų rajono savivaldybės bendrojo ugdymo mokyklų tinklo pertvarkos 2016–2020 metų bendrojo plano patvirtinimo“, 11 ir 12 punktais, ir atsižvelgdama į Lazdijų rajono savivaldybės tarybos 2020 m. balandžio 30 d. sprendimą Nr. 5TS-295 „Dėl sutikimo reorganizuoti Lazdijų r. Stebulių mokyklą, prijungiant ją prie Lazdijų r. Šventežerio mokyklos“, Lazdijų rajono savivaldybės taryba nusprendžia:

1. Reorganizuoti nuo 2020 m. rugpjūčio 31 d. Lazdijų r. Stebulių mokyklą, prijungiant ją prie Lazdijų r. Šventežerio mokyklos, kuri, kaip juridinis asmuo, po reorganizavimo tęs veiklą.

2. Nustatyti, kad po reorganizavimo Lazdijų r. Stebulių mokykla taps Lazdijų r. Šventežerio mokyklos pradinio ugdymo skyriumi.

3. Patvirtinti Lazdijų r. Stebulių mokyklos ir Lazdijų r. Šventežerio mokyklos reorganizavimo sąlygų aprašą (pridedamas).

4. Patvirtinti po reorganizavimo tęsiančios veiklą Lazdijų r. Šventežerio mokyklos nuostatus (pridedami).

5. Įgalioti Lazdijų r. Šventežerio mokyklos direktorių Artūrą Čiurlionį pasirašyti Lazdijų r. Šventežerio mokyklos nuostatus.

6. Įpareigoti Artūrą Čiurlionį, Lazdijų r. Šventežerio mokyklos direktorių, įregistruoti po reorganizavimo tęsiančios veiklą Lazdijų r. Šventežerio mokyklos nuostatus.

7. Nustatyti, kad sprendimo 4 ir 8 punktai įsigalioja nuo Lazdijų r. Šventežerio mokyklos nuostatų įregistravimo Juridinių asmenų registre.

8. Pripažinti netekusiu galios Lazdijų rajono savivaldybės tarybos 2016 m. balandžio 29 d. sprendimą Nr. 5TS-494 „Dėl Lazdijų r. Šventežerio mokyklos nuostatų patvirtinimo“.

## Savivaldybės merė Ausma Miškinienė

Auksė Stirbienė, tel. 8 612 97 403

PATVIRTINTA

Lazdijų rajono savivaldybės tarybos

2020 m. ......... d. sprendimu Nr.

**LAZDIJŲ R. STEBULIŲ MOKYKLOS IR LAZDIJŲ R. ŠVENTEŽERIO MOKYKLOS REORGANIZAVIMO SĄLYGŲ APRAŠAS**

**I SKYRIUS**

**BENDROSIOS NUOSTATOS**

1. Lazdijų r. Stebulių mokyklos ir Lazdijų r. Šventežerio mokyklos reorganizavimo sąlygų aprašas (toliau – Aprašas) nustato reorganizuojamos Lazdijų r. Stebulių mokyklos prijungimo prie reorganizavime dalyvaujančios Lazdijų r. Šventežerio mokyklos tvarką.

2. Aprašas parengtas vadovaujantis Lietuvos Respublikos civilinio kodekso 2.96 straipsniu, 2.97 straipsnio 3 dalimi, 2.99 straipsnio 1 ir 2 dalimis, 2.101 straipsniu, Lietuvos Respublikos vietos savivaldos įstatymo 16 straipsnio 2 dalies 21 punktu, Lietuvos Respublikos švietimo įstatymo 44 straipsnio 2 ir 4–6 dalimis, 58 straipsnio 1 dalies 3 punktu, Lietuvos Respublikos biudžetinių įstaigų įstatymo 4 straipsnio 3 dalies 4 punktu ir 14 straipsniu, Mokyklų, vykdančių formaliojo švietimo programas, tinklo kūrimo taisyklių, patvirtintų Lietuvos Respublikos Vyriausybės 2011 m. birželio 29 d. nutarimu Nr. 768 „Dėl Mokyklų, vykdančių formaliojo švietimo programas, tinklo kūrimo taisyklių patvirtinimo“, 21 punktu ir Lazdijų rajono savivaldybės bendrojo ugdymo mokyklų tinklo pertvarkos 2016–2020 metų bendrojo plano 1 priedo „Lazdijų rajono savivaldybės bendrojo ugdymo mokyklų steigimo, reorganizavimo, likvidavimo, pertvarkymo ir struktūrinių pertvarkymų 2016–2020 metų planas“, patvirtinto Lazdijų rajono savivaldybės tarybos 2016 m. balandžio 29 d. sprendimu Nr. [5TS-485](http://dvs.lazdijai.lt:8008/document/39088) „Dėl Lazdijų rajono savivaldybės bendrojo ugdymo mokyklų tinklo pertvarkos 2016–2020 metų bendrojo plano patvirtinimo“, 11 ir 12 punktais bei Lazdijų rajono savivaldybės 2020 m. balandžio 30 d. sprendimu Nr. 5TS-295 „Dėl sutikimo reorganizuoti Lazdijų r. Stebulių mokyklą, prijungiant ją prie Lazdijų r. Šventežerio mokyklos“.

**II SKYRIUS**

**INFORMACIJA APIE REORGANIZAVIME DALYVAUJANČIUS**

**JURIDINIUS ASMENIS**

3. Reorganizavime dalyvauja šie juridiniai asmenys:

3.1. reorganizuojamos mokyklos pavadinimas – Lazdijų r. Stebulių mokykla, teisinė forma – biudžetinė įstaiga, buveinės adresas: Dzūkų g. 7, Stebulių kaimas, Šventežerio seniūnija, 67471 Lazdijų rajono savivaldybė, juridinio asmens kodas – 190610748, registras, kuriame kaupiami ir saugomi duomenys apie juridinį asmenį – valstybės įmonės Registrų centro Alytaus filialas;

3.2. reorganizavime dalyvaujančios mokyklos pavadinimas – Lazdijų r. Šventežerio mokykla, teisinė forma – biudžetinė įstaiga, buveinės adresas: Dusios g. 1, Šventežerio miestelis, Šventežerio seniūnija, 67203 Lazdijų rajono savivaldybė, juridinio asmens kodas –190609436, registras, kuriame kaupiami ir saugomi duomenys apie juridinį asmenį – valstybės įmonės Registrų centro Alytaus filialas.

**III SKYRIUS**

**REORGANIZAVIMO TIKSLAS IR BŪDAS**

4. Reorganizavimo tikslas – sudaryti prielaidas Lazdijų r. Stebulių mokyklos veiklą organizuoti kuo racionaliau naudojant administravimui skirtas lėšas ir mokyklos veiklą organizuoti taip, kad optimaliausiais žmogiškaisiais, finansiniais bei materialiniais ištekliais būtų užtikrintas kokybiškas mokyklai priskirtų funkcijų ir uždavinių įgyvendinimas.

5. Reorganizavimo būdas – prijungimas. Lazdijų r. Stebulių mokykla bus prijungta prie Lazdijų r. Šventežerio mokyklos. Lazdijų r. Šventežerio mokykla perims iš Lazdijų r. Stebulių mokyklos visą turtą, teises ir pareigas bei tęs veiklą, o Lazdijų r. Stebulių mokykla baigs savo veiklą kaip atskiras juridinis asmuo.

6. Po reorganizavimo veiksianti biudžetinė įstaiga – Lazdijų r. Šventežerio mokykla, kuri vykdys ikimokyklinio, priešmokyklinio, pradinio, pagrindinio ugdymo programas ir kitas švietimo programas su Lazdijų r. Šventežerio mokyklos Stebulių pradinio ugdymo skyriumi, kuris vykdys ikimokyklinio, priešmokyklinio, pradinio ugdymo programas.

7. Po reorganizavimo veiksiančios biudžetinės įstaigos savininko teises ir pareigas įgyvendinanti institucija – Lazdijų rajono savivaldybės taryba.

**IV SKYRIUS**

**REORGANIZAVIMO PAGRINDIMAS**

8. Šis reorganizavimas vykdomas vadovaujantis Lietuvos Respublikos civilinio kodekso 2.96 straipsniu, 2.97 straipsnio 3 dalimi, 2.99 straipsnio 1 ir 2 dalimis, 2.101 straipsniu, Lietuvos Respublikos vietos savivaldos įstatymo 16 straipsnio 2 dalies 21 punktu, Lietuvos Respublikos švietimo įstatymo 44 straipsnio 2 ir 4–6 dalimis, 58 straipsnio 1 dalies 3 punktu, Lietuvos Respublikos biudžetinių įstaigų įstatymo 4 straipsnio 3 dalies 4 punktu ir 14 straipsniu, Mokyklų, vykdančių formaliojo švietimo programas, tinklo kūrimo taisyklių, patvirtintų Lietuvos Respublikos Vyriausybės 2011 m. birželio 29 d. nutarimu Nr. 768 „Dėl Mokyklų, vykdančių formaliojo švietimo programas, tinklo kūrimo taisyklių patvirtinimo“, 21 punktu ir Lazdijų rajono savivaldybės bendrojo ugdymo mokyklų tinklo pertvarkos 2016–2020 metų bendrojo plano 1 priedo „Lazdijų rajono savivaldybės bendrojo ugdymo mokyklų steigimo, reorganizavimo, likvidavimo, pertvarkymo ir struktūrinių pertvarkymų 2016–2020 metų planas“, patvirtinto Lazdijų rajono savivaldybės tarybos 2016 m. balandžio 29 d. sprendimu Nr. [5TS-485](http://dvs.lazdijai.lt:8008/document/39088) „Dėl Lazdijų rajono savivaldybės bendrojo ugdymo mokyklų tinklo pertvarkos 2016–2020 metų bendrojo plano patvirtinimo“, 11 ir 12 punktais bei Lazdijų rajono savivaldybės 2020 m. balandžio 30 d. sprendimu Nr. 5TS-295 „Dėl sutikimo reorganizuoti Lazdijų r. Stebulių mokyklą, prijungiant ją prie Lazdijų r. Šventežerio mokyklos“.

Reorganizavimas vykdomas siekiant kuo racionaliau naudoti švietimo įtaigoms skirtas lėšas ir mokyklų veiklą organizuoti taip, kad optimaliausiais žmogiškaisiais, finansiniais bei materialiniais ištekliais būtų užtikrintas kokybiškas mokyklai priskirtų funkcijų ir uždavinių įgyvendinimas.

**V SKYRIUS**

**TURTAS**

9. Lazdijų r. Stebulių mokyklos patikėjimo teise valdomas ir Lazdijų rajono savivaldybei nuosavybės teise priklausantis turtas pagal turto perdavimo ir priėmimo aktus perduodamas Lazdijų r. Šventežerio mokyklai valdyti patikėjimo teise.

10. Valstybei nuosavybės teise priklausantis, Lazdijų rajono savivaldybės patikėjimo teise valdomas bei Lazdijų r. Stebulių mokyklai perduotas pagal panaudos sutartis turtas yra perduodamas Lazdijų r. Šventežerio mokyklai neatlygintinai naudotis pagal panaudos sutartis tomis pačiomis sąlygomis. Šiuo atveju Lazdijų rajono savivaldybės administracijos direktorius yra įgaliojamas patikslinti panaudos sutartis.

11. Reorganizuojamos Lazdijų r. Stebulių mokyklos turto inventorizaciją atlieka Lazdijų rajono savivaldybės administracijos direktoriaus įsakymu sudaryta komisija ir perduoda turtą, įformindama perdavimo ir priėmimo aktais ir (arba) savivaldybės tarybos sprendimais, Lazdijų r. Šventežerio mokyklai iki 2020 m. rugpjūčio 31 d. Reorganizuojamo juridinio asmens turto inventorizacija atliekama Lietuvos Respublikos norminių teisės aktų nustatyta tvarka.

12. Apskaitos dokumentai, finansinės atskaitomybės ir kiti dokumentai perduodami pasirašant aktą, jų saugojimas bei prievolės perduodamos Lazdijų r. Šventežerio mokyklai.

13. Lazdijų r. Stebulių mokyklos archyvas perduodamas Lazdijų r. Šventežerio mokyklai.

14. Lazdijų r. Stebulių mokyklos patikėjimo teise valdomo savivaldybės turto įsigijimo vertė 2020 m. gegužės 1 d. – 331953,15 Eur, iš jų:

14.1. Pastatų vertė – 308347,13 Eur;

14.2. Infrastruktūros ir kitų statinių vertė – 35,00 Eur;

14.3. Baldų ir biuro įrangos vertė – 12776,52 Eur;

14.4. Kito ilgalaikio materialiojo turto vertė – 10794,50 Eur;

15. Atsargų (degalų ir kitų medžiagų) vertė – 1243,07 Eur.

16. Užbalansinėje sąskaitoje apskaitomų naudojamų atsargų vertė – 12209,19 Eur.

17. Pagal sutartis valdomo turto vertė – 66689,39 Eur;

17.1. pagal panaudos sutartis valdomo turto vertė – 51461,98 Eur;

17.2. pagal nuomos sutartis valdomo turto vertė – 15227,41 Eur.

**VI SKYRIUS**

**REORGANIZAVIMO TERMINAI**

18. Vadovaujantis Lietuvos Respublikos civilinio kodekso 2.96 straipsnio 3 ir 4 dalimis, 2.99 straipsnio 1 ir 2 dalimis, 2.101 straipsnio 1 dalimi iki 2020 m. gegužės 15 d. Lietuvos Respublikos teisės aktų nustatyta tvarka parengti Lazdijų r. Stebulių mokyklos ir Lazdijų r. Šventežerio mokyklos reorganizavimo sąlygų aprašą ir apie mokyklų reorganizavimo sąlygų aprašo parengimą paskelbti vieną kartą viešai viename iš respublikinių dienraščių, VĮ Registrų centro leidžiamame elektroniniame leidinyje „Juridinių asmenų vieši pranešimai“, vietinėje spaudoje, Lazdijų r. Šventežerio mokyklos, Lazdijų r. Stebulių mokyklos interneto svetainėse ir apie tai raštu informuoti visus Lazdijų r. Stebulių mokyklos ir Lazdijų r. Šventežerio mokyklos kreditorius bei ne vėliau kaip pirmąją reorganizavimo sąlygų aprašo viešo paskelbimo dieną pateikti jį Juridinių asmenų registrui;

19. Ne vėliau kaip iki 2020 m. birželio 1 d. reorganizavimo sąlygų aprašą bei parengtą Lazdijų r. Šventežerio mokyklos nuostatų projektą pateikti tvirtinti Lazdijų rajono savivaldybės tarybai.

20. Iki 2020 m. birželio 1 d. Lietuvos Respublikos teisės aktų nustatyta tvarka kiekvienam Lazdijų r. Stebulių mokyklos mokiniui ir mokinio tėvams (globėjams, rūpintojams) raštu pranešti apie mokyklos reorganizavimą.

21. Aprašą ne vėliau kaip pirmą viešo paskelbimo dieną pateikti Juridinių asmenų registrui ir įregistruoti Lazdijų r. Stebulių mokyklos teisinį statusą „reorganizuojama“, o Lazdijų r. Šventežerio mokyklos teisinį statusą – „dalyvaujanti reorganizavime“.

22. Ne anksčiau kaip praėjus trisdešimčiai dienų nuo viešo paskelbimo dienos apie reorganizavimo sąlygų sudarymą, Lazdijų rajono savivaldybės taryba priims sprendimą dėl Lazdijų r. Stebulių mokyklos ir Lazdijų r. Šventežerio mokyklos reorganizavimo, kuriame bus patvirtintos reorganizavimo sąlygos ir po reorganizavimo tęsiančios veiklą Lazdijų r. Šventežerio mokyklos nuostatų nauja redakcija.

23. Lazdijų rajono savivaldybės tarybai priėmus sprendimą dėl Lazdijų r. Stebulių mokyklos ir Lazdijų r. Šventežerio mokyklos reorganizavimo, reorganizuojamos ir dalyvaujančios reorganizavime mokyklų vadovai:

23.1. Lietuvos Respublikos teisės aktų nustatyta tvarka ir terminais įteikia pranešimus darbuotojams apie darbo sąlygų pakeitimą;

23.2. iki 2020 m. birželio 1 d. Lietuvos Respublikos teisės aktų nustatyta tvarka kiekvienam Lazdijų r. Stebulių mokyklos mokiniui ir mokinio tėvams (globėjams, rūpintojams) raštu pranešti apie mokyklos reorganizavimą.

24. Nuo 2020 m. rugpjūčio 31 d. Lazdijų r. Stebulių mokyklos direktorius, o jo dėl ligos, komandiruotės, atostogų ar kitų objektyvių priežasčių nesant, – jį pavaduojantis asmuo, išregistruoja Lazdijų r. Stebulių mokyklą iš Juridinių asmenų registro ir tą pačią dieną Lazdijų r. Šventežerio mokyklos direktorius įregistruoja Lazdijų r. Šventežerio mokyklos naujos redakcijos nuostatus.

25. Lazdijų r. Stebulių mokyklos darbuotojų darbo santykiai po reorganizavimo tęsiasi Lazdijų r. Šventežerio mokykloje.

**VII SKYRIUS**

**MOMENTAS, NUO KURIO PASIBAIGIANČIO JURIDINIO**

**ASMENS TEISĖS IR PAREIGOS PEREINA TĘSIANČIAM VEIKLĄ PO**

**REORGANIZAVIMO JURIDINIAM ASMENIUI**

26 . Lazdijų r. Stebulių mokyklos teisės ir pareigos pereina Lazdijų r. Šventežerio mokyklai, kaip tęsiančiai veiklą po reorganizavimo, nuo Lazdijų r. Šventežerio mokyklos naujos redakcijos nuostatų įregistravimo Juridinių asmenų registre dienos.

**VIII SKYRIUS**

**PO REORGANIZAVIMO TĘSIANČIOS VEIKLĄ LAZDIJŲ R. ŠVENTEŽERIO MOKYKLOS UŽDAVINIAI IR FUNKCIJOS**

27. Po reorganizavimo tęsiančios veiklą Lazdijų r. Šventežerio mokyklos uždaviniai ir funkcijos apibrėžtos mokyklos nuostatuose, kurių nauja redakcija bus patvirtinta Lazdijų rajono savivaldybės taryboje.

**IX SKYRIUS**

**BAIGIAMOSIOS NUOSTATOS**

 28. Lazdijų r. Stebulių mokyklos ir Lazdijų r. Šventežerio mokyklos vadovai reorganizavimo metu privalo užtikrinti nenutrūkstamą, atitinkančią įstaigų nuostatus, veiklą.

Lazdijų r. Stebulių mokyklos direktoriaus pavaduotoja Rasa Juškauskienė

ugdymui, laikinai einanti mokyklos direktoriaus pareigas

Lazdijų r. Šventežerio mokyklos direktorius Artūras Čiurlionis

PATVIRTINTA

Lazdijų rajono savivaldybės tarybos

2020 m. d.

sprendimu Nr.

**LAZDIJŲ R. ŠVENTEŽERIO MOKYKLOS**

**NUOSTATAI**

**I. SKYRIUS**

**BENDROSIOS NUOSTATOS**

1. Lazdijų r. Šventežerio mokyklos nuostatai (toliau – nuostatai) reglamentuoja Lazdijų r. Šventežerio mokyklos (toliau – Mokyklos) teisinę formą, priklausomybę, savininką, savininko teises ir pareigas įgyvendinančią instituciją, buveinę, Mokyklos grupę, tipą, pagrindinę paskirtį, mokymo kalbą ir mokymo formas, veiklos teisinį pagrindą, sritį, rūšis, tikslą, uždavinius, funkcijas, mokymosi pasiekimus įteisinančių dokumentų išdavimą, Mokyklos teises, veiklos organizavimą ir valdymą, savivaldą, darbuotojų priėmimą į darbą, jų darbo apmokėjimo tvarką ir atestaciją, lėšas, jų naudojimo tvarką ir finansinės veiklos kontrolę, reorganizavimo, likvidavimo ar pertvarkymo tvarką.
2. Mokyklos oficialusis pavadinimas – Lazdijų r. Šventežerio mokykla, trumpasis pavadinimas – Šventežerio mokykla. Mokykla įregistruota Juridinių asmenų registre, kodas 190609436.
3. Mokyklos įsteigimo data – 1871 m.
4. Mokyklos teisinė forma – biudžetinė įstaiga.
5. Mokyklos priklausomybė – savivaldybės.
6. Mokyklos savininkas – Lazdijų rajono savivaldybė.
7. Mokyklos savininko teises ir pareigas įgyvendinanti institucija – Lazdijų rajono savivaldybės taryba.
8. Lazdijų rajono savivaldybės taryba:
	1. tvirtina Mokyklos nuostatus;
	2. priima į pareigas ir iš jų atleidžia Mokyklos direktorių;
	3. priima sprendimą dėl Mokyklos buveinės pakeitimo;
	4. priima sprendimą dėl Mokyklos reorganizavimo ar likvidavimo;
	5. priima sprendimą dėl Mokyklos filialo steigimo ir jo veiklos nutraukimo;
	6. skiria ir atleidžia likvidatorių arba sudaro likvidacinę komisiją ir nutraukia jos įgaliojimus;
	7. sprendžia kitus Lietuvos Respublikos vietos savivaldos įstatyme, biudžetinių įstaigų įstatyme, kituose įstatymuose ir Mokyklos nuostatuose jos kompetencijai priskirtus klausimus.
9. Mokyklos buveinė: Dusios g. 1, Šventežerio miestelis, Šventežerio seniūnija, 67203 Lazdijų rajono savivaldybė.
10. Grupė – bendrojo ugdymo mokykla.
11. Tipas – pagrindinė mokykla.
12. Pagrindinė paskirtis – bendrosios paskirties mokykla.
13. Mokymo kalba – lietuvių.
14. Mokymosi formos – grupinio mokymosi, pavienio mokymosi.
15. Mokymo proceso organizavimo būdai – kasdieninis, savarankiškas.
16. Mokykloje vykdomos švietimo programos:

16.1. ikimokyklinio ugdymo programa;

16.2. priešmokyklinio ugdymo programa;

16.3. pradinio ugdymo programa;

16.4. pagrindinio ugdymo programa.

17. Išduodami mokymosi pasiekimus įteisinantys dokumentai:

17.1. mokymosi pasiekimų pažymėjimas;

17.2. pradinio ugdymo pasiekimų pažymėjimas;

17.3. pradinio išsilavinimo pažymėjimas;

17.4. pagrindinio ugdymo pasiekimų pažymėjimas;

17.5. pagrindinio išsilavinimo pažymėjimas;

17.6. pažymėjimus.

18. Mokykla turi Lazdijų r. Šventežerio mokyklos Verstaminų universalaus daugiafunkcio centro skyrių:

18.1. skyriaus pavadinimas – Verstaminų universalus daugiafunkcis centras;

18.2. buveinė – Mokyklos g. 23 ir Mokyklos g. 29, Verstaminų kaimas, Lazdijų seniūnija, 67412 Lazdijų rajono savivaldybė;

18.3. mokymosi formos – grupinio mokymosi, pavienio mokymosi;

18.4. mokymo kalba – lietuvių;

18.5. mokymosi proceso organizavimo būdai – kasdieninis;

18.6. pagrindinė veiklos paskirtis – švietimas;

18.7. Verstaminų universaliame daugiafunkciame centre vykdomos švietimo programos:

18.7.1. ikimokyklinio ugdymo programa;

 18.7.2. priešmokyklinio ugdymo programa;

 18.7.3. neformaliojo vaikų švietimo programa;

18.7.4. neformaliojo suaugusiųjų švietimo programa.

19. Mokykla turi Lazdijų r. Šventežerio mokyklos Stebulių pradinio ugdymo skyrių:

19.1. skyriaus pavadinimas – Stebulių pradinio ugdymo skyrius;

19.2. buveinė – Dzūkų g. 7 , Stebulių kaimas, Šventežerio seniūnija, 67471 Lazdijų rajono savivaldybė;

19.3. mokymosi formos – grupinio mokymosi, pavienio mokymosi;

19.4. mokymo kalba – lietuvių;

19.5. mokymosi proceso organizavimo būdai – kasdieninis;

19.6. pagrindinė veiklos paskirtis – švietimas.

20. Stebulių pradinio ugdymo skyriuje vykdomos programos:

20.1. ikimokyklinio ugdymo programa;

20.2. priešmokyklinio ugdymo programa;

20.3. pradinio ugdymo programa;

20.4. neformaliojo vaikų švietimo programa.

21. Mokykla yra viešasis juridinis asmuo, turintis antspaudą, atsiskaitomąją ir kitas sąskaitas Lietuvos Respublikos įregistruotuose bankuose, savo veiklą grindžia Lietuvos Respublikos Konstitucija, Jungtinių Tautų vaiko teisų konvencija, Lietuvos Respublikos įstatymais, Vyriausybės nutarimais, Lietuvos Respublikos švietimo, mokslo ir sporto ministro įsakymais, Lazdijų savivaldybės tarybos sprendimais, Lazdijų rajono savivaldybės mero potvarkiais, Lazdijų rajono savivaldybės direktoriaus įsakymais, kitais teisės aktais ir šiais nuostatais.

**II SKYRIUS**

**MOKYKLOS VEIKLOS SRITIS IR RŪŠYS, TIKSLAS, UŽDAVINIAI, FUNKCIJOS, MOKYMOSI PASIEKIMUS ĮTEISINANČIŲ DOKUMENTŲ IŠDAVIMAS**

22. Mokyklos veiklos sritis – švietimas.

22.1. Mokyklos švietimo veiklos rūšys:

22.1.1. pagrindinė švietimo veiklos rūšis – pagrindinis ugdymas, kodas 85.31.10;

22.2. kitos švietimo veiklos rūšys:

22.2.1. ikimokyklinio amžiaus vaikų ugdymas, 85.10;

22.2.2. priešmokyklinio amžiaus vaikų ugdymas, 85.10.20;

22.2.3. pradinis ugdymas, kodas 85.20;

22.2.4. sportinis ir rekreacinis švietimas, kodas 85.51;

22.2.5. kultūrinis švietimas, kodas 85.52;

22.2.6. švietimui būdingų paslaugų veikla, kodas 85.60;

22.2.7. kitos ne švietimo veiklos rūšys:

22.2.8. vaikų poilsio stovyklų veikla, kodas 55.20.20;

22.2.9. nuosavo arba nuomojamo nekilnojamojo turto nuoma ir eksploatavimas, kodas 68.20;

22.2.10. automobilių ir lengvųjų variklių transporto priemonių nuoma ir išperkamoji nuoma, kodas 77.11;

22.2.11. ekskursijų organizatorių veikla, kodas 79.12;

22.2.12. kita pramogų ir poilsio organizavimo veikla, kodas 93.29;

22.2.13. kita niekur nepriskirta, nesusijusi su apgyvendinimu socialinio darbo veikla, kodas 89.99;

22.3. Verstaminų universalaus daugiafunkcio centro veiklos rūšys:

22.3.1. ikimokyklinio amžiaus vaikų ugdymas, kodas 85.10;

22.3.2. priešmokyklinio amžiaus vaikų ugdymas, kodas 85.10.20;

22.3.3. nuosavo arba nuomojamo nekilnojamojo turto nuoma ir eksploatavimas, kodas 68.20;

22.3.4. nesusijusios su apgyvendinimu socialinio darbo veikla, kodas 88;

22.3.5. bibliotekų ir archyvų, veikla, kodas 91.01;

22.3.6. kūrybinė, meninė ir pramogų organizavimo veikla, kodas 90.0;

22.3.7. vaikų poilsio stovyklų veikla, kodas 55.20.20;

22.3.8. sportinis ir rekreacinis švietimas, kodas 85.51;

22.3.9. kita sportinė veikla, kodas 93.19;

22.3.10. kita pramogų ir poilsio organizavimo veikla, kodas 93.29;

22.3.11. kita, niekur nepriskirta asmenų aptarnavimo veikla, kodas 96.09;

22.4. Stebulių pradinio ugdymo skyriaus veiklos rūšys:

22.4.1. ikimokyklinio amžiaus vaikų ugdymas, kodas 85.10;

22.4.2. priešmokyklinio amžiaus vaikų ugdymas, kodas 85.10.20;

22.4.3. pradinis ugdymas, kodas 85.20;

22.4.3. nuosavo arba nuomojamo nekilnojamojo turto nuoma ir eksploatavimas, kodas 68.20;

22.4.4. nesusijusios su apgyvendinimu socialinio darbo veikla, kodas 88;

22.4.5. bibliotekų ir archyvų, veikla, kodas 91.01;

22.4.6. kūrybinė, meninė ir pramogų organizavimo veikla, kodas 90.0;

22.4.7. vaikų poilsio stovyklų veikla, kodas 55.20.20;

22.4.8. sportinis ir rekreacinis švietimas, kodas 85.51;

22.4.9. kita sportinė veikla, kodas 93.19;

22.4.10. kita pramogų ir poilsio organizavimo veikla, kodas 93.29;

22.4.11. kita, niekur nepriskirta asmenų aptarnavimo veikla, kodas 96.09.

23. Mokyklos tikslas – plėtoti kūrybines, menines, intelektualines ir fizines ugdytinių galias, ugdyti savarankiškus, atsakingai savo gyvenimą kurti gebančius žmones, įgijusius tvirtus dorinius pagrindus ir savarankią pasaulėžiūrą, turinčius visapusiškai išsilavinusius, bendrauti ir bendradarbiauti gebančius, kultūriškai ir ekologiškai susipratusius, kūrybingus ir darnos siekti pajėgiančius ugdytinius.

24. Mokyklos uždaviniai:

24.1. ugdyti kiekvieno mokinio vertybines orientacijas, leidžiančias tapti atsakingu, doru, išsilavinusiu Lietuvos Respublikos piliečiu;

24.2. nuolat stebėti mokinių kūrybinius gebėjimus, sudaryti sąlygas jų tobulinimui, pagal šiandienos ir ateities aktualijas formuoti nuostatą mokytis visą gyvenimą;

24.3. stiprinti mokyklos bendruomenę, aktyvinti žmogiškųjų išteklių plėtrą, nuolat siekti pedagoginės kompetencijos, skleisti gerąją patirtį bendruomenėje, informuoti ir šviesti mokinių tėvus, įtraukti juos į ugdymo procesą bei mokyklos gyvenimą;

24.4. formuoti ir įgyvendinti mokinių ugdymo turinį pagal Lietuvos Respublikos švietimo ir mokslo ministerijos patvirtintus bendruosius arba jos nustatyta tvarka suderintus individualius ugdymo planus ir bendrąsias programas, paisyti mokinių bei jų tėvų (globėjų, rūpintojų) poreikių įvairovės, derinti ugdymo turinį, siūlyti ir taikyti skirtingus mokymo(si) būdus ir tempą;

24.5. sudaryti mokiniams sveikas, atitinkančias nustatytas higienos normas ir saugias ugdymosi bei darbo sąlygas;

24.6. kurti mokyklą kaip vietos bendruomenės kultūros tradicijų bei vertybinių nuostatų formavimo židinį;

24.7. ieškoti ryšių su kitomis institucijomis, fondais, fiziniais asmenimis, siekti aktyvinti, turtinti mokyklos bazę bei žmogiškuosius resursus.

25. Vykdydama jai pavestus uždavinius, Mokykla atlieka šias funkcijas:

25.1. formuoja ir įgyvendina ugdymo turinį pagal Švietimo ir mokslo ministerijos patvirtintus bendruosius arba jų nustatyta tvarka suderintus individualius ugdymo planus, Bendrąsias programas ir išsilavinimo standartus, atsižvelgia į mokinių poreikių įvairovę, derindama ugdymo turinį, siūlydama ir taikydama skirtingus mokymo(si) būdus ir tempą;

25.2. pradeda mokslo metus ir nustato jų trukmę Lietuvos Respublikos švietimo, mokslo ir sporto ministro nustatyta tvarka;

25.3. individualizuoja ir pritaiko ugdymo programas skirtingų gebėjimų mokiniams;

25.4. siūlo ir taiko įvairius mokymo(si) būdus, kad mokiniai pasiektų valstybinių išsilavinimo standartų nustatytus pasiekimų lygmenis;

25.5. organizuoja neformalųjį švietimą, integruoja jį su bendruoju ugdymu;

25.6. organizuoja specialiųjų poreikių vaikų, integruotų į bendrojo ugdymo klases, ugdymą, teikia reikalingą specialiąją pagalbą;

25.7. sudaro mokiniams sveikas ir saugias ugdymosi sąlygas;

25.8. organizuoja pailgintos darbo dienos grupės darbą;

25.9. organizuoja ankstyvąjį, pagilintą, kryptingą dalykų bei specialųjį mokymą;

25.10. bendradarbiauja su rajono savivaldybės ugdymo įstaigomis;

25.11. inicijuoja socialinę paramą socialiai remtiniems mokyklos mokiniams;

25.12. kuria mokyklą kaip vietos bendruomenės kultūros židinį;

25.13. numato ir vykdo nusikalstamumo, narkotinių bei psichotropinių medžiagų vartojimo ir smurto prieš vaikus prevencijos priemones ir programas;

25.14. teikia specialiąją pedagoginę, socialinę, psichologinę pagalbą specialiųjų poreikių vaikams, vykdo mokinių sveikatos priežiūrą bei vaiko minimalios priežiūros priemones;

25.15. organizuoja tėvų (globėjų, rūpintojų) pageidavimu jų apmokamas papildomas paslaugas (klubus, būrelius, stovyklas, ekskursijas ir kita) teisės aktų nustatyta tvarka;

25.16. sudaro sąlygas darbuotojų profesiniam tobulėjimui;

25.17. dalyvauja įvairiose olimpiadose bei konkursuose, kituose renginiuose, kuriais siekiama mokinių integracijos ir socializacijos, komunikacinių gebėjimų vystymo, juos organizuoja;

25.18. viešai skelbia informaciją apie mokyklos veiklą teisės aktų nustatyta tvarka;

25.19. atlieka kitas įstatymų ir kitų teisės aktų nustatytas funkcijas;

25.20. organizuoja Verstaminų universalaus daugiafunkcio centro darbą ir jo teikiamas paslaugas;

25.21. organizuoja Stebulių pradinio ugdymo skyriaus darbą;

25.22. atlieka įsivertinimą;

25.23. organizuoja Verstaminų universalaus daugiafunkcio centro ir Stebulių pradinio ugdymo skyriaus funkcijų vykdymą: ikimokyklinį ir priešmokyklinį ugdymą, pradinį ugdymą, savišvietą, neformalųjį vaikų ir suaugusiųjų švietimą, sportinę veiklą, socialines skalbimo, asmens higienos paslaugas, kultūrinę veiklą. Sudaro sąlygas vietos bendruomenių ir muziejų veiklai;

25.24. išduoda mokymosi pagal pradinio ir pagrindinio ugdymo programas pasiekimus bei išsilavinimą įteisinančius dokumentus Lietuvos Respublikos švietimo, mokslo ir sporto ministro nustatyta tvarka.

**III SKYRIUS**

**MOKYKLOS TEISĖS IR PAREIGOS**

26. Mokykla, įgyvendindama tikslą ir uždavinius, atlikdama jai priskirtas funkcijas, turi teisę:

26.1. parinkti mokymo metodus ir mokymosi veiklos būdus;

26.2. kurti naujus mokymo ir mokymosi modelius, užtikrinančius kokybišką išsilavinimą;

26.3. bendradarbiauti su Mokyklos veiklai įtakos turinčiais fiziniais ir juridiniais asmenimis;

26.4. Lietuvos Respublikos švietimo, mokslo ir sporto ministerijos nustatyta tvarka vykdyti šalies ir tarptautinius švietimo projektus;

26.5. stoti ir jungtis į asociacijas, dalyvauti jų veikloje;

26.6. gauti paramą Lietuvos Respublikos labdaros ir paramos įstatymo nustatyta tvarka;

26.7. naudotis kitomis teisės aktų suteiktomis teisėmis.

27. Mokyklos pareigos:

27.1. užtikrinti kokybišką ikimokyklinio, priešmokyklinio, pradinio ir pagrindinio ugdymo programų vykdymą;

27.2. suprantamai ir aiškiai, taisyklinga lietuvių kalba perteikti ugdymo turinį, kai teisės aktais nustatyta, kad atitinkamas ugdymo turinys perteikiamas lietuvių kalba;

27.3. sudaryti higienos normas atitinkančias ugdymo sąlygas;

27.4. užtikrinti sveiką, saugią, užkertančią kelią smurto, prievartos apraiškoms ir žalingiems įpročiams aplinką;

27.5. užtikrinti veiksmingą vaiko minimalios priežiūros priemonių įgyvendinimą;

27.6. rūpintis mokytojų ir kitų ugdymo proceso dalyvių kvalifikacijos kėlimu;

27.7. viešai skelbti informaciją apie Mokyklos, jos skyrių ir Verstaminų universalaus daugiafunkcio centro veiklą vadovaujantis Lietuvos Respublikos švietimo įstatymu;

27.8. vykdyti kitas pareigas, nustatytas Lietuvos Respublikos švietimo įstatyme ir kituose teisės aktuose.

**IV SKYRIUS**

**MOKYKLOS VEIKLOS ORGANIZAVIMAS IR VALDYMAS**

28. Mokyklos veikla organizuojama pagal:

28.1. direktoriaus patvirtintą Mokyklos strateginį planą, kuriam yra pritarusios Mokyklos taryba ir Lazdijų rajono savivaldybės vykdomoji institucija ar jos įgaliotas asmuo;

28.2. direktoriaus patvirtintą Mokyklos metinį veiklos planą, kuriam yra pritarusi Mokyklos taryba;

28.3. direktoriaus patvirtintą Mokyklos mokslo metų ugdymo planą, kuris yra suderintas su Mokyklos taryba ir Lazdijų rajono savivaldybės administracijos direktoriumi ar jo įgaliotu asmeniu;

28.4. direktoriaus patvirtintus tvarkos aprašus, taisykles, reglamentus;

29. Mokyklai vadovauja direktorius, kurio pareigybės aprašymas tvirtinamas teisės aktų nustatyta tvarka ir kurį konkurso būdu į pareigas skiria ir iš jų atleidžia Lazdijų rajono savivaldybės taryba arba jos įgaliotas asmuo teisės aktų nustatyta tvarka. Direktorius atsiskaito ir yra pavaldus Lazdijų rajono savivaldybės tarybai.

30. Mokyklos darbuotojų etatų skaičių tvirtina Lazdijų rajono savivaldybės taryba.

31. Nesant darbe direktoriaus (komandiruotė, nedarbingumas, atostogos ir kt.), jo funkcijas atlieka direktoriaus pavaduotojai pagal Gimnazijos direktoriaus įsakymu nustatytą eiliškumą.

32. Mokyklos direktorius:

32.1. teisės aktų nustatyta tvarka priima į darbą Mokyklos pavaduotoją ugdymui ir tvirtina jo pareigybės aprašymą;

32.1. vadovauja mokyklos strateginio plano ir metinio veiklos plano, švietimo programų, darbo tvarkos taisyklių rengimui, jų įgyvendinimui juos tvirtina, organizuoja ir koordinuoja Mokyklos veiklą pavestoms funkcijoms atlikti, uždaviniams įgyvendinti, analizuoja Mokyklos veiklą, materialinius ir intelektualinius išteklius;

32.2. tvirtina mokytojų, kitų ugdymo procese dalyvaujančių asmenų ir aptarnaujančio personalo pareigybių aprašymus, tvirtina etatinių darbuotojų pareigybių sąrašą, neviršydamas savivaldybės biudžete mokyklai patvirtintų lėšų darbo užmokesčiui ir steigėjo patvirtinto didžiausio leistino pareigybių skaičiaus;

32.3. Lietuvos Respublikos darbo kodekso ir kitų teisės aktų nustatyta tvarka priima į darbą ir atleidžia iš jo Mokyklos darbuotojus, skatina juos, skiria drausmines nuobaudas;

32.4. leidžia įsakymus, kontroliuoja jų vykdymą;

32.5. sudaro teisės aktų nustatytas komisijas, darbo grupes;

32.6. atsako už informacijos skelbimą apie mokyklos vykdomas formaliojo ir neformaliojo švietimo programas, jų pasirinkimo galimybes, mokinių priėmimo sąlygas, mokamas paslaugas, mokytojų kvalifikaciją, svarbiausius mokyklos išorinio vertinimo rezultatus, mokyklos bendruomenės tradicijas ir pasiekimus, demokratinį švietimo įstaigos valdymą, užtikrina bendradarbiavimu grįstus santykius, mokytojo etikos normų laikymąsi, skaidriai priimamus sprendimus, bendruomenės narių informavimą, pedagoginio ir nepedagoginio personalo profesinį tobulėjimą, sveiką, saugią, užkertančią kelią bet kokioms smurto, prievartos apraiškoms ir žalingiems įpročiams aplinką;

32.7. kartu su Mokyklos taryba sprendžia, ar leisti ant Mokyklos pastatų ar Mokyklos teritorijoje statyti judriojo (mobiliojo) ryšio stotis įstatymų nustatyta tvarka;

32.8. už mokinio elgesio normų pažeidimą gali skirti mokiniui drausmines auklėjamojo poveikio priemones, numatytas [Vaiko teisių apsaugos pagrindų įstatyme](http://192.168.0.111/Litlex/ll.dll?Tekstas=1&Id=17902&BF=1" \t "FTurinys);

32.9. [Vaiko minimalios ir vidutinės priežiūros įstatymo](http://192.168.0.111/Litlex/ll.dll?Tekstas=1&Id=106180&BF=1) nustatyta tvarka kreipiasi į Lazdijų rajono savivaldybės administracijos direktorių dėl minimalios ir vidutinės priežiūros priemonių vaikui skyrimo;

32.10. priima mokinius Lazdijų rajono savivaldybės tarybos nustatyta tvarka, sudaro mokymo sutartis teisės aktų nustatyta tvarka;

32.11. inicijuoja Mokyklos savivaldos institucijų sudarymą ir skatina jų veiklą;

32.12. bendradarbiauja su mokinių tėvais (globėjais, rūpintojais), pagalbą mokiniui, mokytojui ir mokyklai teikiančiomis įstaigomis, teritorinėmis policijos, socialinių paslaugų, sveikatos įstaigomis, vaiko teisių apsaugos tarnybomis ir kitomis institucijomis, dirbančiomis vaiko teisių apsaugos srityje;

32.13. atstovauja Mokyklai kitose institucijose;

32.14. sudaro Mokyklos vardu sutartis Mokyklos funkcijoms atlikti;

32.15. rengia Mokyklos veiklos metinę ataskaitą ir teikia tvirtinti Lazdijų rajono savivaldybės tarybai reglamento nustatyta tvarka;

32.16. rengia metinės veiklos užduočių ataskaitas ir teikia Lazdijų rajono savivaldybės merui;

32.17. teisės aktų nustatyta tvarka valdo, naudoja Mokyklos turtą, lėšas ir jais disponuoja;

32.18. atlieka kitas teisės aktuose ir Mokyklos direktoriaus pareigybės aprašyme nustatytas funkcijas.

33. Mokyklos direktorius atsako už Lietuvos Respublikos įstatymų ir kitų teisės aktų laikymąsi mokykloje, už demokratinį Mokyklos valdymą, bendruomenės narių informavimą, tinkamą funkcijų atlikimą, nustatytų Mokyklos tikslo ir uždavinių įgyvendinimą, Mokyklos veiklos rezultatus, už gerą ir veiksmingą vaiko minimalios ar vidutinės priežiūros priemonių įgyvendinimą.

34. Mokykloje sudaromos metodinės grupės ir metodinė taryba. Metodinės grupės skirtos mokytojams kartu su pagalbos specialistais pasirengti ugdyti mokinius: planuoti ir aptarti ugdymo turinį (programas, mokymo ir mokymosi metodus, kontekstą, mokinių pasiekimų ir pažangos vertinimo būdus, mokymo(si) ir ugdymo(si) priemones bei patyrimą, kurį mokiniai sukaupia ugdymo procese), pritaikyti jį mokinių individualioms reikmėms, nagrinėti praktinę veiklą, plėtoti mokytojų profesinės veiklos kompetencijas, suderintas su Mokyklos strateginiais tikslais, ir kartu siekti mokinių ir Mokyklos pažangos. Metodinė taryba nustato mokytojų metodinės veiklos prioritetus, mokytojų kvalifikacijos tobulinimo poreikius, inicijuoja pedagoginių inovacijų diegimą Mokykloje, teikia Mokyklos direktoriui suderintus metodinių grupių siūlymus dėl ugdymo turinio formavimo ir jo įgyvendinimo organizavimo gerinimo.

35. Metodinės grupės nariai yra vieno ar kelių mokomųjų dalykų mokytojai. Metodinei grupei vadovauja grupės narių išrinktas vadovas. Mokyklos metodinės tarybos nariai yra metodinių grupių vadovai. Metodinei tarybai vadovauja tarybos narių išrinktas vadovas. Jos veiklą koordinuoja direktoriaus pavaduotojas ugdymui.

36. Ugdymo turinio formavimo ir ugdymo proceso organizavimo klausimais Mokyklos direktorius gali organizuoti mokytojų ir švietimo pagalbos specialistų, kurių veikla susijusi su nagrinėjamu klausimu, pasitarimus.

**V SKYRIUS**

**MOKYKLOS SAVIVALDA**

37. Mokyklos taryba (toliau – Taryba) yra aukščiausia Mokyklos savivaldos institucija. Taryba telkia Mokyklos mokinius, mokytojus, tėvus (globėjus, rūpintojus), vietos bendruomenę demokratiniam Mokyklos valdymui, padeda spręsti Mokyklai aktualius klausimus, atstovauti direktoriui teisėtiems Mokyklos interesams.

38. Taryba sudaroma iš Mokykloje nedirbančių mokinių tėvų (globėjų, rūpintojų), mokytojų, mokinių ir vietos bendruomenės atstovų. Į Tarybą lygiomis dalimis (3+3+3+3) dvejiems metams tėvus (globėjus, rūpintojus), išrinktus atviru balsavimu, deleguoja Mokyklos mokinių tėvų susirinkimas, mokytojų taryboje atviru balsavimu išrinktus mokytojus – mokytojų taryba, seniūnų taryboje atviru balsavimu išrinktus mokinius – seniūnų taryba, vietos bendruomenės atstovus deleguoja bendruomenė.

39. Tarybos nariai atviru balsavimu Tarybos posėdyje išrenka Tarybos pirmininką, pirmininko pavaduotoją ir sekretorių. Tarybos pirmininkas organizuoja Tarybos veiklą. Tarybos pirmininku negali būti Mokyklos direktorius. Taryba perrenkama kas dveji metai vasario mėnesį šiuose nuostatuose nustatyta tvarka.

40. Tarybos posėdžiai organizuojami ne rečiau kaip 1 kartą per ketvirtį. Prireikus gali būti sušauktas neeilinis Tarybos posėdis. Tarybos posėdis yra teisėtas, jeigu jame dalyvauja ne mažiau kaip du trečdaliai visų jos narių. Nutarimai priimami posėdyje dalyvaujančių balsų dauguma. Mokyklos direktorius Tarybos posėdžiuose gali dalyvauti kviestinio nario teisėmis.

41.Taryba:

41.1. teikia siūlymų dėl Mokyklos strateginių tikslų, uždavinių ir jų įgyvendinimo priemonių;

41.2. aprobuoja Mokyklos strateginį planą, Mokyklos metinį veiklos planą, Mokyklos darbo tvarkos taisykles, kitus Mokyklos veiklą reglamentuojančius dokumentus, teikiamus Mokyklos direktoriaus;

41.3. teikia siūlymų Mokyklos direktoriui dėl Mokyklos nuostatų pakeitimo ar papildymo, Mokyklos vidaus struktūros tobulinimo;

41.4. svarsto Mokyklos lėšų naudojimo klausimus;

41.5. išklauso Mokyklos metines veiklos ataskaitas ir teikia siūlymų Mokyklos direktoriui dėl Mokyklos veiklos tobulinimo;

41.6. svarsto Mokyklos direktoriaus metines veiklos užduotis ir jas vertina;

41.7. teikia siūlymų Mokyklos savininko teises ir pareigas įgyvendinančiai institucijai dėl Mokyklos materialinio aprūpinimo, veiklos tobulinimo;

41.8. svarsto mokytojų metodinės tarybos, mokinių ir tėvų (globėjų, rūpintojų) savivaldos institucijų ar Mokyklos bendruomenės narių iniciatyvas ir teikia siūlymus Mokyklos direktoriui;

41.9. teikia siūlymų dėl Mokyklos darbo tobulinimo, saugių mokinių ugdymo ir darbo sąlygų sudarymo, talkina formuojant Mokyklos materialinius, finansinius ir intelektinius išteklius;

41.10. svarsto Mokyklos direktoriaus teikiamus klausimus;

41.11. pasirenka Mokyklos veiklos įsivertinimo sritis, atlikimo metodiką, analizuoja įsivertinimo rezultatus ir priima sprendimus dėl veiklos tobulinimo.

42. Mokyklos taryba už savo veiklą atsiskaito ją rinkusiems bei kitiems Mokyklos bendruomenės nariams.

43. Mokyklos tarybos nutarimai neturi prieštarauti Lietuvos Respublikos Konstitucijai, Švietimo įstatymui, kitiems teisės aktams ir Mokyklos veiklą reglamentuojantiems dokumentams.

44. Lazdijų rajono savivaldybės administracija ar kitos švietimo priežiūrą vykdančios institucijos, nustatę, kad Mokyklos tarybos priimti sprendimai prieštarauja įstatymams ir kitiems Mokyklos veiklą reglamentuojantiems teisės aktams, siūlo Mokyklos tarybai juos svarstyti iš naujo. Mokyklos tarybai atsisakius, ginčas sprendžiamas teisės aktų numatyta tvarka.

45. Mokytojų taryba – nuolat veikianti Mokyklos savivaldos institucija mokytojų profesiniams bei bendriesiems ugdymo klausimams spręsti. Ją sudaro Mokyklos vadovybė, visi Mokykloje dirbantys mokytojai, psichologas, socialinis pedagogas, specialieji pedagogai, bibliotekininkas, kiti tiesiogiai ugdymo procese dalyvaujantys asmenys;

45.1. Mokytojų tarybai vadovauja Mokyklos direktorius;

45.2. Mokytojų tarybos posėdžius šaukia Mokyklos direktorius. Mokytojų tarybos posėdžiai šaukiami ne rečiau kaip vieną kartą per pusmetį, taip pat prasidedant ir baigiantis mokslo metams. Į posėdžius gali būti kviečiami ir kitų Mokyklos savivaldos institucijų atstovai. Prireikus gali būti sušauktas neeilinis Mokytojų tarybos posėdis. Posėdis yra teisėtas, jei jame dalyvauja ne mažiau kaip du trečdaliai Mokytojų tarybos narių. Mokytojų tarybos nutarimai priimami posėdyje dalyvaujančiųjų balsų dauguma.

46. Mokytojų taryba:

46.1. aptaria praktinius švietimo organizavimo klausimus;

46.2. svarsto valstybės nustatytą švietimo standartų įgyvendinimą, optimalių mokymosi sąlygų sudarymą, ugdymo turinio atnaujinimą;

46.3. analizuoja ugdymo planų, mokyklos veiklos ir ugdymo programų realizavimą;

46.4. nustato bendrąją mokinių pažangos ir pasiekimų vertinimo informacijos rinkimo, fiksavimo bei panaudojimo tvarką;

46.5. aprobuoja ugdymo turinio dalį, atitinkančią Mokyklos filosofiją ir regiono švietimo nuostatas;

46.6. kartu su Mokyklos specialiuoju pedagogu, sveikatos priežiūros specialistais, psichologais sprendžia mokinių sveikatos, saugos darbe, mokymosi, poilsio ir mitybos klausimus;

46.7. teikia siūlymus Mokyklos tarybai įvairiais mokyklos veiklos organizavimo bei ugdymo klausimais.

47. Mokinių taryba – nuolat veikianti aukščiausioji mokinių savivaldos institucija.

47.1. Mokinių tarybą sudaro 5–10 klasių mokinių atstovai. Kiekviena klasė renka po vieną atstovą į Mokinių tarybą, o rinkimai vyksta kasmet rugsėjo mėnesį;

47.2. Mokinių tarybai vadovauja pirmininkas, kurį slaptu balsavimu išrenka Mokyklos 5–10 klasių mokiniai. Mokinių tarybos pirmininkas organizuoja tarybos veiklą. Mokinių tarybos posėdyje turi dalyvauti ne mažiau kaip 2/3 jos narių. Mokinių tarybos nutarimai priimami paprasta posėdyje dalyvavusių Mokinių tarybos narių balsų dauguma.

48. Mokinių taryba:

48.1. renka atstovus į Mokyklos tarybą;

48.2. svarsto Mokyklos veiklą reglamentuojančių dokumentų, ugdymo planų, programų projektus ir teikia siūlymus dėl jų įgyvendinimo, teikia siūlymus subjektams pagal kompetenciją dėl darbo tvarkos taisyklių tobulinimo ir jų įgyvendinimo, ugdymo proceso organizavimo tobulinimo, neformalaus ugdymo ir laisvalaikio organizavimo;

48.3. svarsto ir, suderinusi su Mokyklos vadovybe, tvirtina svarbiausių mokinių renginių planus;

48.4. teikia siūlymus pagal kompetenciją dėl mokinių socialinės rūpybos, drausmės ir tvarkos palaikymo Mokykloje, mokinių rūkymo ir narkomanijos prevencijos;

48.5. teikia siūlymus pagal kompetenciją dėl mokinių elgesio vertinimo, jų skatinimo ir nuobaudų skyrimo tvarkos;

48.6. svarsto mokinių teisių ir pareigų Mokykloje klausimus;

48.7. dalyvauja įgyvendinant prevencinės veiklos projektus, rengia akcijas ir kitus renginius.

49. Mokykloje kas antri metai klasės mokinių tėvai (globėjai, rūpintojai) balsų dauguma renka savo susirinkime vieną iš tėvų (globėjų, rūpintojų) atstovauti klasės interesams. Išrinkti tėvai sudaro Mokyklos mokinių tėvų komitetą. Mokinių tėvų (globėjų, rūpintojų) komitetui vadovauja susirinkimo išrinktas vadovas. Mokyklos mokinių tėvų  (globėjų, rūpintojų) komitetas aptaria su klasių vadovais mokinių lankomumo, elgesio ir pažangumo, saugumo, maitinimo, informacijos gavimo apie vaikus klausimus, padeda organizuoti Mokyklos renginius, išvykas, kurti edukacinę aplinką, vykdyti profesinį orientavimą, teikia siūlymų Mokyklos tarybai ir direktoriui.

50. Mokinių ugdymo organizavimo, elgesio, lankomumo, saugumo užtikrinimo ir kitais mokinių tėvams (globėjams, rūpintojams) aktualiais klausimais Mokyklos direktorius gali organizuoti mokinių tėvų komiteto pasitarimus.

**VI SKYRIUS**

**DARBUOTOJŲ PRIĖMIMAS Į DARBĄ, JŲ DARBO APMOKĖJIMO TVARKA IR ATESTACIJA**

51. Darbuotojai į darbą Mokykloje priimami ir atleidžiami iš jo Lietuvos Respublikos darbo kodekso ir kitų teisės aktų nustatyta tvarka.

52. Mokyklos darbuotojams už darbą mokama Lietuvos Respublikos įstatymų ir kitų teisės aktų nustatyta tvarka.

53. Mokyklos direktorius, jo pavaduotojas ugdymui, mokytojai ir kiti pedagoginiai darbuotojai atestuojasi ir kvalifikaciją tobulina Švietimo, mokslo ir sporto ministro nustatyta tvarka.

**VII SKYRIUS**

**MOKYKLOS TURTAS, LĖŠOS, JŲ NAUDOJIMO TVARKA, FINANSINĖS VEIKLOS KONTROLĖ IR GIMNAZIJOS VEIKLOS PRIEŽIŪRA**

54. Mokykla valdo patikėjimo teise perduotą savivaldybės turtą, naudoja ir disponuoja juo pagal įstatymus Lazdijų rajono savivaldybės tarybos sprendimų nustatyta tvarka. Valstybės turtą, valdomą savivaldybės patikėjimo teise, naudoja ir disponuoja juo pagal panaudos sutartis įstatymų ir Lazdijų rajono savivaldybės tarybos sprendimų nustatyta tvarka.

55. Mokyklos lėšos:

56.1. valstybės biudžeto specialioji tikslinė dotacija mokinio krepšeliui finansuoti;

56.2. Lazdijų rajono savivaldybės biudžeto lėšos;

56.3. pajamos už teikiamas paslaugas;

56.4. fondų, organizacijų, kitų juridinių ir fizinių asmenų dovanotos ar kitaip teisėtais būdais perduotos lėšos;

56.5. tikslinės paskirties lėšos pagal pavedimus;

56.6. kitos teisėtu būdu įgytos lėšos.

57. Mokykla gali būti paramos gavėja. Paramos lėšos naudojamos Lietuvos Respublikos įstatymų numatyta tvarka.

58. Mokyklos buhalterinė apskaita organizuojama, finansinių ir biudžeto vykdymo ataskaitų rinkiniai sudaromi ir teikiami Lietuvos Respublikos buhalterinės apskaitos įstatymo, Lietuvos Respublikos viešojo sektoriaus atskaitomybės įstatymo ir kitų teisės aktų nustatyta tvarka.

59. Mokyklos veiklos ir finansinį auditą atlieka savivaldybės kontrolierius (savivaldybės kontrolės ir audito tarnyba), Centralizuotas savivaldybės vidaus audito skyrius ir kitos institucijos teisės aktų nustatyta tvarka.

**VIII SKYRIUS**

**BAIGIAMOSIOS NUOSTATOS**

60. Mokykla turi interneto svetainę ir paskyrą socialiniame tinkle, atitinkančią teisės aktų nustatytus reikalavimus, kurioje švietimo, mokslo ir sporto ministro nustatyta tvarka viešai skelbiama informacija apie Mokyklos, Verstaminų universalaus daugiafunkcio centro ir Stebulių pradinio skyriaus veiklą.

61. Mokyklos nuostatus, jų pakeitimus, papildymus tvirtina Lazdijų rajono savivaldybės taryba.

62. Mokyklos nuostatai keičiami ir papildomi vadovaujantis Lietuvos Respublikos švietimo, mokslo ir sporto ministro patvirtintais Nuostatų, įstatų ar statutų įforminimo reikalavimais, Lazdijų rajono savivaldybės tarybos, Mokyklos direktoriaus ar Mokyklos tarybos iniciatyva.

63. Mokykla registruojama teisės aktų nustatyta tvarka.

64.Mokykla reorganizuojama, likviduojama ar pertvarkoma teisės aktų nustatyta tvarka.

65. Klausimai, neaptarti šiuose nuostatuose, sprendžiami vadovaujantis Lietuvos Respublikos švietimo įstatymu, kitais įstatymais, Lietuvos Respublikos Vyriausybės nutarimais, švietimo, mokslo ir sporto ministro įsakymais ir kitais Lietuvos Respublikos teisės aktais.

66. Pasikeitus teisės aktams, reglamentuojantiems šiuose nuostatuose išdėstytus klausimus, ar jei nuostatų punktuose nurodyti teisės aktai atitinkamus klausimus reglamentuoja kitaip nei šie nuostatai, taikomos tų teisės aktų nuostatos.

Mokyklos direktorius Artūras Čiurlionis

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

SUDERINTA

Mokyklos tarybos

2020-05-28 posėdžio

protokoliniu nutarimu Nr. 4

**LAZDIJŲ RAJONO SAVIVALDYBĖS TARYBOS SPRENDIMO PROJEKTO**

**„DĖL LAZDIJŲ R. STEBULIŲ MOKYKLOS REORGANIZAVIMO, PRIJUNGIANT JĄ PRIE LAZDIJŲ R. ŠVENTEŽERIO MOKYKLOS“ AIŠKINAMASIS RAŠTAS**

2020-06-04

Lazdijai

Sprendimo projektas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 21 punktu ir 18 straipsnio 1 dalimi, Lietuvos Respublikos civilinio kodekso 2.96 straipsniu, 2.97 straipsnio 3 dalimi, 2.99 straipsnio 1 ir 2 dalimis, 2.101 ir 2.103 straipsniais, Lietuvos Respublikos švietimo įstatymo 43 straipsnio 3 ir 4 dalimis, 44 straipsnio 1, 2 ir 4 dalimis, 58 straipsnio 1 dalies 3 punktu, Lietuvos Respublikos biudžetinių įstaigų įstatymo 4 straipsnio 3 dalies 1 punktu, 6 straipsnio 5 dalimi, Mokyklų, vykdančių formaliojo švietimo programas, tinklo kūrimo taisyklių, patvirtintų Lietuvos Respublikos Vyriausybės 2011 m. birželio 29 d. nutarimu Nr. 768 „Dėl Mokyklų, vykdančių formaliojo švietimo programas, tinklo kūrimo taisyklių patvirtinimo“, 21 punktu, Nuostatų, įstatų ar statutų įforminimo reikalavimais, patvirtintais Lietuvos Respublikos švietimo ir mokslo ministro 2011 m. birželio 29 d. įsakymu Nr. V-1164 ,,Dėl Nuostatų, įstatų ar statutų įforminimo reikalavimų patvirtinimo“, Lazdijų rajono savivaldybės bendrojo ugdymo mokyklų tinklo pertvarkos 2016–2020 metų bendrojo plano 1 priedo „Lazdijų rajono savivaldybės bendrojo ugdymo mokyklų steigimo, reorganizavimo, likvidavimo, pertvarkymo ir struktūrinių pertvarkymų 2016–2020 metų planas“, patvirtinto Lazdijų rajono savivaldybės tarybos 2016 m. balandžio 29 d. sprendimu [Nr. 5TS-485](http://dvs.lazdijai.lt:8008/document/39088) „Dėl Lazdijų rajono savivaldybės bendrojo ugdymo mokyklų tinklo pertvarkos 2016–2020 metų bendrojo plano patvirtinimo“, 11 ir 12 punktais, ir atsižvelgiant į Lazdijų rajono savivaldybės tarybos 2020 m. balandžio 30 d. sprendimą Nr. 5TS-295 „Dėl sutikimo reorganizuoti Lazdijų r. Stebulių mokyklą, prijungiant ją prie Lazdijų r. Šventežerio mokyklos“.

Parengto projekto tikslas – reorganizuoti nuo 2020 m. rugpjūčio 31 d. Lazdijų r. Stebulių mokyklą, prijungiant ją prie Lazdijų r. Šventežerio mokyklos, kuri, kaip juridinis asmuo, po reorganizavimo tęs veiklą.

Nustatyti, kad Lazdijų r. Šventežerio mokyklos struktūra keičiama įsteigiant Lazdijų r. Šventežerio mokyklos Stebulių pradinio ugdymo skyrių.

Patvirtinti Lazdijų r. Stebulių mokyklos ir Lazdijų r. Šventežerio mokyklos reorganizavimo sąlygų aprašą ir po reorganizavimo tęsiančios veiklą Lazdijų r. Šventežerio mokyklos nuostatus.

Įgalioti Lazdijų r. Šventežerio mokyklos direktorių Artūrą Čiurlionį pasirašyti Lazdijų r. Šventežerio mokyklos nuostatus.

Įpareigoti Rasą Juškauskienę, Lazdijų r. Stebulių mokyklos direktoriaus pavaduotoją ugdymui, laikinai einančią Lazdijų r. Stebulių mokyklos direktoriaus pareigas, išregistruoti Lazdijų r. Stebulių mokyklą, kaip baigusią veiklą, iš Juridinių asmenų registro, Artūrą Čiurlionį, Lazdijų r. Šventežerio mokyklos direktorių, įregistruoti po reorganizavimo tęsiančios veiklą Lazdijų r. Šventežerio mokyklos nuostatus.

Pripažinti netekusiais galios Lazdijų rajono savivaldybės tarybos 2016 m. balandžio 29 d. sprendimą Nr. 5TS-494 „Dėl Lazdijų r. Šventežerio mokyklos nuostatų patvirtinimo“.

Apie švietimo įstaigų reorganizavimo sąlygų parengimą viešai paskelbta 2020 m. gegužės 15 d. bei raštu pranešta visiems biudžetinės įstaigos kreditoriams. Reorganizavimo sąlygos pateiktos juridinių asmenų Registrų centrui. Susipažinti su reorganizavimo sąlygomis, po reorganizavimo veiklą tęsiančios įstaigos nuostatų projektu, reorganizavime dalyvaujančių įstaigų praėjusių trejų finansinių metų finansinių ir biudžeto vykdymo ataskaitų rinkiniais, finansinės būklės ataskaitomis ir žemesniojo lygio biudžeto išlaidų sąmatos vykdymo ataskaitomis buvo galima švietimo įstaigų internetinėse svetainėse bei pačiose įstaigose.

Įstaigos nuostatai keičiami atsižvelgiant į tai, kad vykdoma struktūros pertvarka įsteigiant Stebulių pradinio ugdymo skyrių.

Priėmus sprendimą dėl mokyklų reorganizavimo, bus užtikrintas efektyvesnis mokinio krepšelio ir savivaldybės biudžeto lėšų, skirtų švietimui, panaudojimas.

Parengtas sprendimas neprieštarauja galiojantiems teisės aktams.

Priėmus sprendimo projektą neigiamų pasekmių nenumatoma.

Dėl sprendimo projekto pasiūlymų ir pastabų negauta.

Sprendimo projektą parengė Švietimo, kultūros ir sporto skyriaus vyr. specialistė Auksė Stirbienė.

Vyr. specialistė Auksė Stirbienė